jkorsvik/nowiki_second_scrape_merged huggingface dataset:
Pontopolycope

Pontopolycope er en underslekt av slekten Polycope, eventuelt en selvstendig slekt innenfor familien Polycopidae - den eneste gjenlevende  i overfamilien Polycopiodea, som igjen er den eneste undergruppen av underordenen Cladocopina - i ordenen Halocyprida av Myodocopa-muslingkreps, som er små krepsdyr. Derimot er det også en familie av utdødde arter i ordenen, Quasipolycopidae (Jones, 1995). Artene i Polycopidae-familien er ganske distinkte fra øvrige Halocyprida-arter, og det har vært foreslått at de utgjør en egen orden.
Slekten inneholder minst 4 - 6 anerkjente arter.
Alle artene lever i saltvann. En mer utførlig beskrivelse av artenes felles morfologiske trekk, er gitt i artikkelen om familien Polycopidae.


== Taksonomisk plassering av gruppen ==
Taksonomien til muslingkrepsene er omstridt og baserer seg på studier av morfologi snarere enn genetikk. Det er generelt omstridt å fin-inndele organismer taksonomisk. En moderne oppdatering av systematikken gis av Martin and Davis, som for øvrig foreslår at Polycopidae-artene er distinkte fra Halocyprida-artene og kan rettferdiggjøre en egen orden, som følgende oversikt følger ned til nivået orden, mens lavere nivåer i enkelte tilfeller følger Catalogue of Life:  - og i hovedregel WoRMS-databasen.

Rekke: krepsdyr (Crustacea) - 67.000 arter Brünnich, 1772
Klasse muslingkreps (Ostracoda) - 4 ordener, 13.000 arter Latreille, 1802
Orden Halocyprida - 2 underordener, 3 familier, 45 slekter, 241 arter Dana, 1853
Underorden Cladopina
Overfamilie Polycopoidea
Familie Polycopidae - 6 slekter, 14 arter Sars, 1865
Slekt Polycope
Underslekt Pontopolycope  Chavtur, 1981
Polycope dentata  Brady, 1868 = Pontopolycope dentata  Müller, 1894


== Referanser ==


== Eksterne lenker ==
(en) Pontopolycope i Encyclopedia of Life 
(en) Pontopolycope hos ITIS
Islahuddin Siddique

Islahuddin Siddique (født 10. januar 1948 i Long Island City i New York), pakistansk landhockeyspiller som deltok i de olympiske leker 1972 i München og 1976 i Montréal.
Siddique vant en olympisk sølvmedalje i landhockey under OL 1972 i München. Han var med på det pakistanske laget som kom på andreplass i landhockeyturneringen bak Vest-Tyskland. Pakistan vant semifinalen med 2-0 over India men tapte finalen mot Vest-Tyskland med 0-1. Siddique spilte ni kamper i OL-turneringen.


== OL-medaljer ==
1972  München -  Silver i landhockey  Pakistan
1976  Montréal -  Bronse i landhockey  Pakistan


== Referanser ==


== Eksterne lenker ==
(en) Islahuddin Siddique – Olympedia 
(en) Islahuddin Siddique – Sports-Reference (OL-resultater – arkivert)
Citadellet (Horten)

Citadellet var et fort på Karljohansvern, marinens orlogsstasjon i Horten i Vestfold og Telemark. Fortet var i bruk fra 1851 til 1971 da det ble sprengt vekk for å gi plass til en planlagt utvidelse av den sivile driften ved Horten verft.


== Historie og funksjon ==
Citadellet i Horten ble bygget omtrent samtidig med Den Norske Løve, et forsvarsverk på Vealøs like nord for Karljohansvern. Oppstarten var i 1848 og fortet stod ferdig i 1851. På tiden det ble bygget og stod ferdig, ble det sett på som topp moderne, og nærmest umulig for fienden å angripe fra sjøen. Imidlertid sørget sprenggranatens inntog omtrent i samme tidsrom for at fortet var umoderne like etter det stod ferdig.
Fortet fikk sitt navn, Citadellet, av kong Oscar I i 1852, og sånn sett er navnet bare bestemt form av det generelle ordet citadell.
Poenget med Citadellet var å utgjøre det siste forsvarsverket for garnisonen ved en beleiring. Siste slaget skulle utkjempes ved dette fortet. Ironisk nok var det nettopp Citadellet som var det første av militære forsvarsverk som ble revet i 1971.
Imidlertid var det også to andre nøkkelfunksjoner. For det første både som forsvarer av flåten og som forsvarer av sjøen var det tiltenkt en nøkkelrolle, primært på grunn av sin nærmest perfekte beliggenhet. Fri sikt og bombardementmuligheter til ankringsplassen mellom Krakken og Møringa, innseilingen til Indre Havn og selve Indre Havn. For det andre var plasseringen slik at det ikke var så sårbart som andre fort som lå helt inntil strandlinjen. Disse fortene hadde problemer med å vippe kanonene nedover mot skip som la seg helt inntil. Ved å ligge mer tilbaketrukket fra strandlinjen unngikk man denne problematikken og faren.
Funksjonene til fortet må dessuten ses i sammenheng med de andre forsvarsinstallasjonene, og da særlig Den Norske Løve. Sammen skulle disse utgjøre en høyst betydelig forsvarslinje mot sjøangrep, og plasseringsmessig stod disse fortene veldig godt til hverandre.
Siste dag med militær aktivitet var 7. september 1970, med marinens siste flagghal. Samme høst ble både Citadellet og fjellet sprengt vekk for å få plass til en sveisehall på verftet. Fortet hadde da over flere år vært utsatt for forsømt vedlikehold og fremstod i dårlig forfatning. Ingen spor gjenstår i dag, men man kan se en modell bygget av John Lie som står på Marinemuseet.

		
		
		
		
		
		
		


== Design ==
Arkitektonisk var Citadellet bygget etter samme mal som Norske Løve, med den franske utgivelsen av Fortification Perpendiculaire (1776-96) av Marc-René de Montalembert. Poenget var å ha en festningsstruktur med kraftig artilleri i flere etasjer beskyttet av kasematter, og dernest å sørge for en beskyttende passasje til alle deler av festningen, en såkalt kaponnier. Taket hadde to typer brystvern. Den sirkelformede delen av fortet laget av jord, til beskyttelse for takbatteriet. Murstein var benyttet som brystvern mot syd. Totalt sett muliggjorde dette at takbatteriet kunne utstyres med 25 tung, grovkalibrede kanoner.


== Referanser ==


== Eksterne lenker ==
(en) Category:Citadellet (Horten) – kategori av bilder, video eller lyd på Commons
Semesteroppgave fra høsten 2000
Shahnaz Sheikh

Muhammad Shahnaz Sheikh (født 21. mars 1949 i Sialkot), pakistansk landhockeyspiller som deltok i de olympiske leker 1972 i München og 1976 i Montréal.
Sheikh vant en olympisk sølvmedalje i landhockey under OL 1972 i München. Han var med på det pakistanske laget som kom på andreplass i landhockeyturneringen bak Vest-Tyskland. Pakistan vant semifinalen med 2-0 over India men tapte finalen mot Vest-Tyskland med 0-1. Sheikh spilte ni kamper og scoret to mål i OL-turneringen.


== OL-medaljer ==
1972  München -  Silver i landhockey  Pakistan
1976  Montréal -  Bronse i landhockey  Pakistan


== Eksterne lenker ==
(en) Shahnaz Sheikh – Olympedia 
(en) Shahnaz Sheikh – Sports-Reference (OL-resultater – arkivert)
Pseudopolycope

Pseudopolycope er en slekt - tidligere en underslekt av slekten Polycope - senere regnet som en selvstendig slekt innenfor familien Polycopidae - den eneste gjenlevende  i overfamilien Polycopiodea, som igjen er den eneste undergruppen av underordenen Cladocopina - i ordenen Halocyprida av Myodocopa-muslingkreps, som er små krepsdyr. Derimot er det også en familie av utdødde arter i ordenen, Quasipolycopidae (Jones, 1995). Artene i Polycopidae-familien er ganske distinkte fra øvrige Halocyprida-arter, og det har vært foreslått at de utgjør en egen orden.
Slekten inneholder minst 18 anerkjente arter. Den inneholder muligens underslekten Divacope med 3 av artene ( Karanovic & Brandão, 2012).
Alle artene lever i saltvann. En mer utførlig beskrivelse av artenes felles morfologiske trekk, er gitt i artikkelen om familien Polycopidae.


== Taksonomisk plassering av gruppen ==
Taksonomien til muslingkrepsene er omstridt og baserer seg på studier av morfologi snarere enn genetikk. Det er generelt omstridt å fin-inndele organismer taksonomisk. En moderne oppdatering av systematikken gis av Martin and Davis, som for øvrig foreslår at Polycopidae-artene er distinkte fra Halocyprida-artene og kan rettferdiggjøre en egen orden, som følgende oversikt følger ned til nivået orden, mens lavere nivåer i enkelte tilfeller følger Catalogue of Life:  - og i hovedregel WoRMS-databasen.

Rekke: krepsdyr (Crustacea) - 67.000 arter Brünnich, 1772
Klasse muslingkreps (Ostracoda) - 4 ordener, 13.000 arter Latreille, 1802
Orden Halocyprida - 2 underordener, 3 familier, 45 slekter, 241 arter Dana, 1853
Underorden Cladopina
Overfamilie Polycopoidea
Familie Polycopidae - 6 slekter, 14 arter Sars, 1865
Slekt Polycope
Underslekt Pseudopolycope  Chavtur, 1981
Polycope essybaiensis  Hartmann, 1974 = Pseudopolycope essybaiensis  Hartmann, 1974 
Polycope striata Müller, 1894 = Pseudopolycope striata  Müller, 1894 
Slekt Pseudopolycope
Pseudopolycope chavturi  Karanovic & Brandão, 2012 = Divacopa chavturi
Pseudopolycope cornea Chavtur, 1981 = Divacopa cornea
Pseudopolycope rotunda Chavtur, 1981 = Divacopa rotunda
Pseudopolycope akatovae  Chavtur, 1983
Pseudopolycope comandorica  Chavtur, 1979
Pseudopolycope essybaiensis Hartmann, 1974
Pseudopolycope helix  Kornicker, Iliffe & Harrison-Nelson, 2007
Pseudopolycope inermis  Chavtur, 1984
Pseudopolycope intermedia Chavtur, 1979
Pseudopolycope krylatki Chavtur, 1977
Pseudopolycope quasivitjazi  Karanovic & Brandão, 2012
Pseudopolycope sadkoiensis  Chavtur, 1983
Pseudopolycope shornikovi  Chavtur, 1984
Pseudopolycope spio  Karanovic & Brandão, 2012
Pseudopolycope striata  Müller, 1894
Pseudopolycope tesselata  Chavtur, 1983
Pseudopolycope verhovskiensis  Chavtur, 1983
Pseudopolycope vitjazi  Chavtur, 1981 


== Referanser ==


== Eksterne lenker ==
(en) Pseudopolycope – oversikt og omtale av artene i WORMS-databasen 
(en) Pseudopolycope i Encyclopedia of Life 
(en) Pseudopolycope i Global Biodiversity Information Facility 
(en) Pseudopolycope hos ITIS 
Pseudopolycope – detaljert informasjon på Wikispecies
Zahid Sheikh

Muhammad Zahid Sheikh (født 14. desember 1949 i Sialkot), død 29. januar 2010 i Lahore) var en pakistansk landhockeyspiller som deltok i de olympiske leker 1972 i München.
Sheikh vant en olympisk sølvmedalje i landhockey under OL 1972 i München. Han var med på det pakistanske laget som kom på andreplass i landhockeyturneringen bak Vest-Tyskland. Pakistan vant semifinalen med 2-0 over India men tapte finalen mot Vest-Tyskland med 0-1. Sheikh spilte én kamp i OL-turneringen.


== OL-medaljer ==
1972  München -  Silver i landhockey  Pakistan


== Referanser ==


== Eksterne lenker ==
(en) Zahid Sheikh – Olympedia 
(en) Zahid Sheikh – Sports-Reference (OL-resultater – arkivert)
Akhtarul Islam

Akhtarul Islam (født 1. januar 1947) var en pakistansk landhockeyspiller som deltok i de olympiske leker 1972 i München.
Islam vant en olympisk sølvmedalje i landhockey under OL 1972 i München. Han var med på det pakistanske laget som kom på andreplass i landhockeyturneringen bak Vest-Tyskland. Pakistan vant semifinalen med 2-0 over India men tapte finalen mot Vest-Tyskland med 0-1. Islam spilte ni kamper og scoret et mål i OL-turneringen.


== OL-medaljer ==
1972  München -  Silver i landhockey  Pakistan


== Eksterne lenker ==
(en) Akhtarul Islam – Olympedia 
(en) Akhtarul Islam – Sports-Reference (OL-resultater – arkivert)
Iftikhar Syed

Iftikhar Ahmed Syed (født 23. august 1952), pakistansk landhockeyspiller som deltok i de olympiske leker 1972 i München og 1976 i Montréal.
Syed vant en olympisk sølvmedalje i landhockey under OL 1972 i München. Han var med på det pakistanske laget som kom på andreplass i landhockeyturneringen bak Vest-Tyskland. Pakistan vant semifinalen med 2-0 over India men tapte finalen mot Vest-Tyskland med 0-1. Syed spilte to kamper i OL-turneringen.


== OL-medaljer ==
1972  München -  Silver i landhockey  Pakistan
1976  Montréal -  Bronse i landhockey  Pakistan


== Eksterne lenker ==
(en) Iftikhar Syed – Olympedia 
(en) Iftikhar Syed – Sports-Reference (OL-resultater – arkivert)
The Hockey News

The Hockey News, også kjent under forkortelsen THN, er et nordamerikansk magasin stiftet i 1947 av Ken McKenzie som er dedikert til ishockey. THN er den mest anerkjente ishockeypublikasjonen i Nordamerika, og utkommer 30 ganger om året, inkludert 26 normale utgaver og 4 spesialutgaver.
THN dekker hovedsakelig National Hockey League (NHL), samt diverse juniorligaer (som OHL, WHL, QMJHL), lavere ishockeyligaer (AHL og ECHL), collegeishockey (NCAA) og internasjonal ishockey (ishockey-VM, vinter-OL og junior-VM). Ut over dette utgis også spesialutgaver som Season Preview, Future Watch, Draft Preview (i forkant av den årlige NHL Entry Draft) og Yearbook. Dessuten så utgis det spesialutgaver i anledning av vinter-OL.


== Referanser ==


== Eksterne lenker ==
(en) Offisielt nettsted 
(en) The Hockey News – kategori av bilder, video eller lyd på Commons  (engelsk)
Reinhard Libuda

Reinhard «Stan» Libuda (født 10. oktober 1943, død 25. august 1996) var en tysk fotballspiller (som oftest høyre ving) som spilte mesteparten av karrieren i Schalke 04. Han var med på det vesttyske landslaget som tok bronse i VM i 1970. Libuda scoret ikke mange mål, men han scoret det avgjørende målet mot Skottland i kvalifiseringen til VM i 1970. Han scoret også det avgjørende målet i finalen i Cupvinnercupen i 1966 f0r Borussia Dortmund på overtid mot Liverpool FC
Kallenavnet «Stan» skyldtes Libudas dribleferdigheter, som gjorde at han ble sammenliknet med Stanley Matthews.
I 1971 ble det oppdaget at Libuda og andre fotballspillere hadde tatt imot bestikkelser for å spille dårlig. Libuda ble først avstengt på livstid, men benådet etter to år, da Libuda spilte i RC Strasbourg. 
i 1996 døde Libuda, som slet med kreft, av komplikasjoner etter et slag.


== Referanser ==


== Eksterne lenker ==
(de) Reinhard Libuda – Munzinger Sportsarchiv 
(en) Reinhard Libuda – FIFA 
(en) Reinhard Libuda – Transfermarkt 
(en) Reinhard Libuda – national-football-teams.com 
(en) Reinhard Libuda – WorldFootball.net 
(en) Reinhard Libuda – FootballDatabase.eu 
(de) Reinhard Libuda – fussballdaten.de 
(en) Reinhard Libuda – EU-Football.info 
(de) Reinhard Libuda – Tysklands fotballforbund 
Reinhard 'Stan' Libuda, el Garrincha alemán (Spansk)
Ján Tóth

Ján Tóth er en slovakisk økonom, som siden november 2012 har vært visesentralbanksjef i Slovakias nasjonalbank. 


== Utdanning og yrkeskarriere ==
Tóth har en mastergrad fra Faculty of Management ved Comenius University i Bratislava. En stor del av utdanningen tok han i USA, der han mottok en BBA, magna cum laude, fra W. Barton School of Business ved Wichita State University, samt en mastergrad innen sosialøkonomi fra Ohio State University.
Da han returnerte til Slovakia begynte han å jobbe i Tatra banka. Her ble han sjeføkonom og sjefstrateg (Chief Economist and Strategist) i 1998, og var med i bankens Assets-Liability Committee. Fra 1999 var han utleid til ING Bank, der han var i 10 år, og fungerte som sjeføkonom og forskningsleder. Han ble forfremmet til direktør i 2003, men gikk i 2009 til UniCredit Bank, som sjeføkonom og leder for markedsundersøkelser og strategi. 
I september 2010 ble han ansatt i Finansdepartementet, der han var sjeføkonom og direktør for departementets forskningavdeling, Institute for Financial Policy (IFP). Han var også medlem av OECDs Economic Policy Committee. 
Den 5. november 2012 ble Tóth utnevnt til visesentralbanksjef for Slovakias nasjonalbank, og overtok da etter Viliam Ostrozlik.


== Referanser ==


== Eksterne lenker ==
Slovakias nasjonalbank - Ján Tóth
Hovophileurus

Hovophileurus er en slekt av biller som hører til gruppen hornbiller i familien skarabider (Scarabaeidae).


== Utseende ==
Middelsstore (15-20 millimeter), nokså kraftige, litt matt rødbrune til svarte hornbiller. Artene i denne slekten er noe kraftigere bygd enn mange andre Phileurini. Hannen har en spiss knøl i pannen. Pronotum har rundede sider, i midten en dyp fure som er kraftig punktert i bunnen. Denne er vanligvis bredere i den bakre delen (nærmest pæreformet sett ovenfra). det er også et bånd av tett og kraftig punktur ved roten av pronotum. Dekkvingene har kraftige, men litt uregelmessige punktrader.


== Levevis ==
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.


== Utbredelse ==
Slekten lever på Madagaskar.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Phileurini Burmeister, 1847
Slekten Hovophileurus Arrow, 1911
Hovophileurus hovanus (Fairmaire, 1903)
Hovophileurus latus Dechambre, 1976
Hovophileurus punctatostriatus Dechambre, 1976
Hovophileurus strigipennis (Fairmaire, 1905)
Hovophileurus sulcicollis (Fairmaire, 1899)
Hovophileurus sulcipennis Arrow, 1911


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
Bilder av artene
(en) Hovophileurus i Encyclopedia of Life 
(en) Hovophileurus i Global Biodiversity Information Facility 
Hovophileurus – detaljert informasjon på Wikispecies
Paraphileurus

Paraphileurus er en slekt av biller som hører til gruppen hornbiller i familien skarabider (Scarabaeidae).


== Utseende ==
Middelsstore, kraftige, blankt svarte hornbiller. Hannen har to korte horn i pannen. Pronotum er svært kraftig punktert bortsett fra et blankt felt på hver side av midtlinjen i bakre del. Det mangler en tydelig midtfure. Dekkvingene har punkrader av svært grove punkter, på grunn av den grove punkteringen virker de knudrete.


== Levevis ==
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.


== Utbredelse ==
Slekten er utbredt i  Panama og det nordlige Sør-Amerika (Colombia, Venezuela, Fransk Guyana).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Phileurini Burmeister, 1847
Slekten Paraphileurus Endrödi, 1978
Paraphileurus impressus Endrödi, 1978
Paraphileurus venezuelensis (Ohaus, 1910)
Paraphileurus ventricosus Endrödi, 1978


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
Bilde av Paraphileurus sp.
Entomofauna Guyane, Paraphileurus ventricosus
(en) Paraphileurus i Encyclopedia of Life 
(en) Paraphileurus i Global Biodiversity Information Facility 
Paraphileurus – detaljert informasjon på Wikispecies
Pseudosyrichthus

Pseudosyrichthus er en slekt av biller som hører til gruppen hornbiller i familien skarabider (Scarabaeidae).


== Utseende ==
Middelsstore (ca. 25 millimeter), kraftige, blankt svarte hornbiller. Hele oversiden er svært grovt og tett punktert og dermed ganske ruglete. Pronotum har en markert midtfure.


== Levevis ==
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar 2-3 måneder.
De voksne billene er aktive rovdyr som dreper og spiser andre insekter, men de spiser trolig også en del frukt.


== Utbredelse ==
Slekten er utbredt i Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Phileurini Burmeister, 1847
Slekten Pseudosyrichthus Péringuey, 1901
Pseudosyrichthus clathratus (Gerstäcker, 1866)
Pseudosyrichthus gerstaeckeri Prell, 1934
Pseudosyrichthus senegalensis (Laporte de Castelnau, 1840)


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
Bilder av Pseudosyrichthus sp. fra Zambia
(en) Pseudosyrichthus i Encyclopedia of Life 
(en) Pseudosyrichthus i Global Biodiversity Information Facility 
Pseudosyrichthus – detaljert informasjon på Wikispecies
Lignan

Lignaner er en gruppe kjemiske forbindelser man finner i planter. Lignaner er en av de viktigste klassene av det man på engelsk kaller og klassifiserer som phytoestrogens, fytoøstrogener, som er østrogen-lignende kjemiske forbindelser som også agerer som anti-oksidanter.
Simply the Best

Simply the Best kan sikte til:

Simply the Best (album), et album med Tina Turner
Simply the Best (sang), en sang med Tina Turner og Jimmy Barnes
Simply the Best (sang)

«Simply the Best» er en ny-innspilling av sangen The Best og ble spilt inn og gitt ut på singel med Tina Turner og Jimmy Barnes i 1992. Singelen kom på 13.-plass i Australia og 11.-plass i New Zealand. Det ble også spilt inn en musikkvideo, som aldri har vært gitt ut offisielt.


== Sporliste ==
«Simply The Best» (Tina Turner & Jimmy Barnes) – 4.14
«River Deep – Mountain High» (Jimmy Barnes) – 3.37
«I'm A Lady» (Tina Turner) - 3.24
«Simply The Best» (Extended Version) (Tina Turner & Jimmy Barnes) – 5.29


== Referanser ==
Caroline Abel

Caroline Abel (født 1973 i Victoria) er en seychellisk økonom, som siden mars 2012 har vært sentralbanksjef for Seychellenes sentralbank.


== Utdanning og yrkeskarriere ==
Abel er utdannet BSc innen sosialøkonomi (Economics, First Class) ved University of Leeds, og hun har også en M.Phil-grad innen monetær økonomi (Monetary Economics and Finance) fra University of Glasgow.
Hun har jobbet i sentralbanken siden 1994, i ulike stillinger. Hun startet som senior bankkasserer, og har også fungert som forskningsleder, senior forskningsleder, forskningsdirektør og leder for avdelingen for forskning og statistikk. Hun ble visesentralbanksjef i juli 2010, og hun overtok stillingen som sentralbanksjef etter Pierre Laporte da han ble utnevnt til landets finansminister i 2012.


== Utgivelser ==
2009 – Central Bank Independence in a Small Open Economy


== Referanser ==


== Eksterne lenker ==
 (en) Caroline Abel – kategori av bilder, video eller lyd på Commons
Pornopung (film)

Pornopung er en norsk spillefilm som hadde premiere 19. juli 2013. Filmen er basert på romanen Pornopung (2003) av Mads Larsen.


== Handling ==
Christian drar til Oslo for å fullføre studier, men flytter inn i kollektiv sammen med de to storsjekkerne Karl og Leo. De tar en motvillig Christian inn under vingen, og bestemmer seg for å forvandle ham til å bli en fyr jenter ønsker å ha sex med. Alt han tidligere har lært om jenter, livet og seg selv må systematisk brytes ned og forkastes. Og pungen må barberes. Det er tid for den sylskarpe sannheten om livet.


== Rolleliste ==
Ole Christoffer Ertvaag som Christian
Herbert Nordrum som Karl
Anders Rydning som Leo
Gitte Witt som Mylian
Kristina Knaben Hennestad som Maja
Marte Sæteren som Elisa
Anders På Kanten som Straffern
Trine Sjurseike som Christians mor
Ingar Helge Gimle som Advokat
Dagny Backer Johnsen som Smykkejenta


== Priser ==
Pornopung vant flere priser i 2013 og 2014.

Osloprisen: Årets Film 2013
Kanonprisen 2013: Beste birolle - Herbert Nordrum for rollen som Karl
Amandaprisen 2014: Beste mannlige birolle - Herbert Nordrum for rollen som Karl


== Referanser ==


== Eksterne lenker ==
(en) Pornopung på Internet Movie Database
Jurij Sjevtsov

Jurij Anatoljevitsj Sjevtsov (russisk: Юрий Анатольевич Шевцов, hviteussisk: Юрый Анатолевіч Шаўцоў, Juryj Anatoljevitsj Sjawtsow; født 16. september 1959 i Minsk i Belarusiske SSR) er en belarusisk håndballtrener og tidligere håndballspiller som spilte for Sovjetunionen i Sommer-OL i 1988 i Sør-Korea. Sammen vant laget OL-gull i herrenes turnering. Han spilte 5 kamper, inkludert finalen, og scoret 18 mål.Sjevtsov er nå trener for Belarus’ herrelandslag, og har ledet dem siden 2009.


== Referanser ==


== Eksterne lenker ==
(de) Jurij Sjevtsov – Munzinger Sportsarchiv 
(en) Jurij Sjevtsov – Olympedia 
(en) Jurij Sjevtsov – Sports-Reference (OL-resultater – arkivert)
Sweet Rhode Island Red

Sweet Rhode Island Red kan sikte til:

«Sweet Rhode Island Red (album)», album med Ike & Tina Turner
«Sweet Rhode Island Red (sang)», sang med Ike & Tina Turner